Nafarroako Parlamentuko Mahaiak, 2018ko azaroaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Couso Chamarro aurkeztutako gaurkotasun handiko galdera, Club Atlético Osasunak egun emanik dauzkan banku-kredituen parte bat abalatzeko egin duen proposamenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko azaroaren 5ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu-Orain Bai talde parlamentarioari atxikitako foru parlamentari Carlos Couso Chamarro jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Ogasuneko eta Finantza Politikako kontseilariak ahoz erantzun dezan 2018ko azaroaren 8ko Osoko Bilkuran:

C.A. Osasunak zer proposamen zehatz egin dio Nafarroako Gobernuari, klubak bere zorrei aurre egiteko egun emanik dauzkan banku-kredituen parte bat abalatze aldera? Gobernuak nola baloratzen du proposamen hori, eta zer jarduketa egin asmo du horri dagokionez?

Iruñean, 2018ko urriaren 26an

Foru parlamentaria: Carlos Couso Chamarro